KolkataTVExclusive| VC Recruitment | উপাচার্য নিয়োগ নিয়ে রাজ্যের আবেদনে সায় সর্বোচ্চ আদালতের

নয়াদিল্লি: কলকাতা বিশ্ববিদ্যালয়ের (Calcutta University) উপাচার্য (Vice Chancellor) নিয়োগ নিয়ে রাজ্যের আবেদনে সায় সুপ্রিম কোর্টের (Supreme Court)। কলকাতা হাইকোর্টের (Calcutta High Court) প্রধান বিচারপতির ডিভিশন বেঞ্চে ফের বিষয়টির পুনর্বিবেচনার আবেদন মঞ্জুর করল সুপ্রিম কোর্ট। ফলে সোনালি চক্রবর্তী বন্দোপাধ্যায়ের (Sonali Chakraborty Banerjee) পুনর্নিয়োগের সিদ্ধান্তের ব্যাপারে বিচার প্রক্রিয়া চলবে কলকাতা হাইকোর্টে।

২০২২ সালের অক্টোবরে কলকাতা হাইকোর্টের প্রধান বিচারপতির ডিভিশন বেঞ্চ রায় দেয়, উপাচার্যকে নিয়োগ বা পুনর্নিনয়োগ করার ক্ষমতা নেই রাজ্য সরকারের। হাইকোর্টের ওই রায়কে চ্যালেঞ্জ করে শীর্ষ আদালতে যান সোনালি। সুপ্রিম কোর্ট হাইকোর্টের রায়ই বহাল রাখে। প্রসঙ্গত, কলকাতা বিশ্ববিদ্যালয় আইনের ১৯৭৯ ধারার ভিত্তিতে ২০২১ সালের ২৭ অগাস্ট কলকাতা বিশ্ববিদ্যালয়ে সোনালি চক্রবর্তী বন্দোপাধ্যায়ের পুনর্নিয়োগের সিদ্ধান্ত নেয় রাজ্য।

আরও পড়ুন: Eastern Rail | রবিতে বাতিল একাধিক ট্রেন, দেখেনিন স্পেশাল ট্রেনের তালিকা

আগের নির্দেশিকায় শীর্ষ আদালতের পর্যবেক্ষণ ছিল, কলকাতা বিশ্ববিদ্যালয়ের উপাচার্যকে পুনর্নিয়োগের সিদ্ধান্ত নিয়ে ঠিক কাজ করেনি রাজ্য সরকার। এক কথায়, তারা ক্ষমতার অপব্যবহার করেছে। এরপরই উপাচার্যের পুনর্নিয়োগের সিদ্ধান্তকে খারিজ করে দেয় সুপ্রিম কোর্ট। পরবর্তীকালে রাজ্য সরকার ওই রায় পুনর্বিবেচনার  আবেদন জানায় শীর্ষ আদালতে। তার পরিপ্রেক্ষিতে সুপ্রিম কোর্টের প্রধান বিচারপতির ডিভিশন বেঞ্চ বেশ কিছু অংশ পূর্ববর্তী নির্দেশিকা থেকে প্রত্যাহারের কথা জানান।